श्री नकवी ने कहा पिछले महीने नई दिल्ली में अल्पसंख्यक मंत्रालय के हज विभाग की नई वेबसाइट लांच की गई थी। यह वेबसाइट हिंदी, उर्दू और अंग्रेजी भाषाओँ में उपलब्ध है। इसमें हज से सम्बंधित सभी जानकारी उपलब्ध है। इस वेबसाइट से भी हज यात्रा पर जाने वाले यात्रियों को ऑनलाइन आवेदन करने में बड़ी मदद मिलेगी। इस वेबसाइट में अल्पसंख्यक मंत्रालय, हज विभाग, हज यात्रा से सम्बंधित विभिन्न नियमों, हज कमेटी ऑफ़ इंडिया, निजी टूर ऑपरेटरों के बारे में विस्तृत जानकारी दी गई है। साथ ही हज यात्रा के दौरान क्या करना है, क्या नहीं करना है, से सम्बंधित जानकारी एवं फिल्म भी उपलब्ध है। अगले हज के लिए हाजियों के लिए नकद के साथ-साथ ऑनलाइन, क्रेडिट/डेबिट कार्ड से आवेदन शुल्क जमा करने की व्यवस्था की जा रही है।